Na osnovu člana 10 i 24 Zakona o socijalnom stanovanju ("Sl. list CG", br. 35/13), člana 35 stav 1 tačka 2 Statuta Tivat ("Službeni list CG - opštinski propisi", broj 24/18), člana 31 Odluke o bližim kriterijumima za ostvarivanje prava na socijalno stanovanje za lica u stanju socijalne potrebe ("Sl. list CG - opštinski propisi", br. 44/18), Skupština Opštine Tivat, na sjednici održanoj 20.12.2019. godine, donijela je
ODLUKU
o obezbjeđivanju alternativnog smještaja za lica u stanju socijalne potrebe kroz subvencije za socijalno stanovanje

I OSNOVNE ODREDBE
Predmet odluke
Član 1
Ovom odlukom uređuju se bliži uslovi, način, postupak i kriterijumi za obezbjeđivanje alternativnog smještaja licu u stanju socijalne potrebe i članovima njegovog porodičnog domaćinstva , kroz subvencije za socijalno stanovanje.
Rodna senzitivnost
Član 2
Izrazi koji se u ovoj odluci koriste za fizička lica u muškom rodu podrazumjevaju iste izraze za fizička lica u ženskom rodu.
II NAČIN OBEZBJEĐIVANJA ALTERNATIVNOG SMJEŠTAJA
Član 3
Alternativni smještaj, u smislu ove odluke, je oblik obezbjeđivanja smještaja, u skladu sa mogućnostima opštine Tivat kroz:
1-	Subvencije za socijalno stanovanje-pokrićem troškova zakupnine i
2-	Odluku o bližim kriterijumima za ostvarivanje prava na socijalno stanovanje za lica u stanju socijalne potrebe, i na druge načine predviđene članom 5 pomenute Odluke.
   
III POSTUPAK UTVRĐIVANJA NAČINA OBEZBJEĐIVANJA ALTERNATIVNOG SMJEŠTAJA
Član 4
Sekretarijat za mlade,sport i socijalna pitanja opštine Tivat (u daljem tekstu: nadležni organ) donosi rješenje o načinu obezbjeđivanja subvencija.
Nadležni organ dostavlja rješenje iz stava 1 ovog člana organu lokalne uprave nadležnom za poslove finansija, koji na osnovu istog vrši mjesečnu uplatu sredstava na račun korisnika subvencija.
1) Naknada za zakupninu stana
Član 5
Pokriće troškova zakupnine vrši se na osnovu Ugovora o zakupu stana korisnika sa trećim licim, u skladu sa Zakonom. Nakon dobijanja Rješenja o iseljenju iz objekta stanovanja ili njegovog uklanjanja.
Korisniku subvencije, u roku od 15 dana od dana dobijanja rješenja ,dostavlja nadležnom organu:
   - ovjeren ugovor o zakupu stana,
   - uvjerenje o kućnoj zajednici,
   - korisnik subvencije i članovi njegovog porodičnog domaćinstva koji nijesu državljani Crne Gore, pored dokaza iz stava 2 ovog člana, dostavljaju i dokaz o imovinskom stanju izdat od nadležnog organa države porijekla.
Nadležni organ, po službenoj dužnosti pribavlja sljedeću dokumentaciju:
   - uvjerenje o visini prihoda (od Centra za socijalni rad, Fonda za penzijsko i invalidsko osiguranje Crne Gore, odnosno potvrdom poslodavca),
   - izvod iz katastra nepokretnosti,
   - za korisnika subvencije odnosno člana njegovog porodičnog domaćinstva koji je korisnik prava na ličnu invalidninu, saglasno propisima iz socijalne i dječije zaštite, rješenje o ostvarivanju navedenog prava.
   - za korisnika subvencije odnosno člana njegovog porodičnog domaćinstva koji je korisnik prava na dodatak za tuđu njegu i pomoć, saglasno propisima iz socijalne i dječije zaštite, rješenje o ostvarivanju navedenog prava,
   - izvod iz matičnog registra rođenih.
Član 6
Subvencija za zakupninu stana daje se na period od godinu dana, uz mogućnost produžavanja roka za narednu godinu, do maksimalno tri godine.
Nadležni organ utvrđuje ispunjenost uslova za produženje prava na naknadu za zakupninu stana najmanje 30 dana prije isteka roka iz stava 1 ovog člana.
Uviđaj na licu mjesta vrši Komisija za kontrolu smještaja korisnika subvencije(u daljem tekstu: komisija), koju obrazuje nadležni organ.
U slučaju ispunjenosti uslova za produženje prava na naknadu za zakupninu stana, nadležni organ donosi rješenje u skladu ovog člana,sa stavom 2 i 3 ove odluke.
Izuzetno od odredbe stava 1 ovog člana pravo na naknadu za zakupninu stana može se produžiti najduže do tri godine:
   - samohranom roditelju, odnosno staratelju,
   - licu sa invaliditetom,
   - licu preko 67 godina života,
   - mladima, koji su bili djeca bez roditeljskog staranja,
   - porodici sa djecom sa smetnjama u razvoju.
Ovo pravo se ostvaruje dostavljanjem dokaza nadležnom organu.
IV KRITERIJUMI I USLOVI ZA UTVRĐIVANJE NAČINA SUBVENCIJA
Kriterijumi
Član 7
Obezbjeđivanje subvencija vrši se primjenom sledećih kriterijuma:
   1) broj članova porodičnog domaćinstva;
   2) visina prihoda;
   3) imovinsko stanje;
   4) invalidnost;
   5) zdravstveno stanje  i
   6) godine starosti.
Zadovoljavanje kriterijuma vrši se na sledeći način:
1)	Broj članova domaćinstva dokazuje se dostavljanjem uvjerenja o kućnoj zajednici, ovjerenim od strane organa lokalne uprave ili ovlašćenog notara.
2)	Visina prihoda dokazuje se uvjerenjem Centra za socijalni rad, Fonda za penzijsko i invalidsko osiguranje Crne Gore, odnosno potvrdom poslodavca.
3)	Imovinsko stanje dokazuje se izvodom iz katastra nepokretnosti ili druge odgovarajuće evidencije za korisnika i sve članove porodičnig domacinstva.Korisnik subvencije i članovi njegovog porodičnog domaćinstva koji nijesu državljani Crne Gore, dostavljaju i dokaz o imovinskom stanju izdat od nadležnog organa države porijekla.
4)	Invalidnost  se dokazuje ovjerenom kopijom  rješenja o  ostvarivanju prava na ličnu invalidninu, saglasno propisima iz socijalne i dječije zaštite. 
5)	Zdravstveno stanje se dokazuje ovjerenom kopijom rješenja o ostvarivanju prava na dodatak za tuđu njegu i pomoć, saglasno propisima iz socijalne i dječije zaštite.
6)	Godine starosti dokazuju se fotokopijom lične karte, pasoša ili izvodom iz matičnog registra rođenih.
Svi gore navedeni dokazi dostavljaju se nadležnom organu.
Član 8
Korisnik subvencija, dužan je da daje istinite podatke od kojih zavisi ostvarivanje prava, kao i da u roku od 15 dana obavijesti nadležni organ o svim promjenama od uticaja na ostvarivanje i visinu prava.
Nadležni organ po službenoj dužnosti vodi računa o svakom rješenju kojim je utvrđeno pravo na subvenciju davanjem naknade za zakupninu stana i ispituje da li je došlo do promijenjenih okolnosti kod korisnika subvencije koje bi uticale na promjenu obima prava odnosno prestanak prava na subvenciju. Nadležni organ je dužan da izvrši ponovno bodovanje i donese rješenje o promjeni obima prava odnosno donese rješenje o prestanku prava korisniku subvencije, najkasnije u roku od 15 dana od dana saznanja da korisnik subvencije ne ispunjava uslove na osnovu kojih je stekao pravo na subvenciju, odnosno odbio utvrđeni vid subvencije.
V VISINA SREDSTAVA ZA OBEZBJEĐENJE ALTERNATIVNOG SMJEŠTAJA
Visina naknade za zakupninu stana
Član 9
Naknada za zakupninu stana za jednočlano domaćinstvo daje se u mjesečnom iznosu do 60,00€, uz uvećanje od 30,00€ za svakog sledećeg člana domaćinstva, pri čemu maksimalni mjesečni iznos naknade ne može biti veći od 180,00 €.
VI PRESTANAK PRAVA NA ALTERNATIVNI SMJEŠTAJ
Revizija
Član 10
Nadležni organ je dužan da vrši reviziju prava na subvenciju.
Revizija smještaja je stalni zadatak koji se vrši kroz provjeru priložene dokumentacije izdate od nadležnih opštinskih organa i organa uprave, kao i direktne provjere na terenu.
Revizija se vrši na osnovu dobijenih podataka od:
   - organa uprave nadležnih za poslove socijalne i dječje zaštite;
   - korisnika subvencije.
Revizija se obavezno vrši najmanje jednom u šest mjeseci.
VII ZAVRŠNA ODREDBA
Član 11
Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".

Broj: 0304-550-324
Tivat, 20.12.2019.godine

SKUPŠTINA OPŠTINE TIVAT
PREDSJEDNIK
IVAN NOVOSEL